ตีตลาด พร้อม GO ไกลไปอาเซียน กรุงศรี พร้อมหนุนทัพผู้ประกอบการไทย ด้วยบริการที่ปรึกษาและโซลูชันระดับโลก
15 พ.ย. 2565

ตีตลาด พร้อม GO ไกลไปอาเซียน กรุงศรี พร้อมหนุนทัพผู้ประกอบการไทย ด้วยบริการที่ปรึกษาและโซลูชันระดับโลก
ลงทุนแมน X กรุงศรี
“หากเราหยุดอยู่กับที่ ก็เหมือนเรากำลังเดินถอยหลัง”
ประโยคนี้ไม่เกินจริงเลย ในโลกของธุรกิจ
หากบริษัทพอใจกับสภาพที่เป็นอยู่  ไม่ใช่แค่กิจการจะไม่สามารถเติบโตต่อไปได้ แต่ยังอาจถูกทิ้งไว้ข้างหลังอีกด้วย
เพราะ ณ เวลานั้นคู่แข่งของเรา ต่างกำลังเดินหน้าขยายธุรกิจ และขยายฐานลูกค้าอย่างต่อเนื่อง
อย่างไรก็ตาม ด้วยหลาย ๆ ปัจจัยที่อาจเป็นข้อจำกัดต่อการขยายธุรกิจในประเทศ 
การมองหาลู่ทางในตลาดต่างประเทศ จึงเป็นอีกทางเลือกที่น่าสนใจให้ผู้ประกอบการไทยได้พิจารณากัน โดยเฉพาะประเทศในภูมิภาคอาเซียน
แล้วทำไมต้องบุกตลาดต่างประเทศ ทำไมต้องอาเซียน ?
ลงทุนแมนจะเล่าให้ฟัง
ภาพรวมเศรษฐกิจของภูมิภาคอาเซียน กำลังเข้าสู่ยุคทองในช่วง 10 ปีต่อจากนี้
ทั้งจากปัจจัยด้านจำนวนประชากร การขยายตัวทางเศรษฐกิจและรายได้ ทำให้ผู้คนมีกำลังซื้อมากขึ้น 
รวมถึงการฟื้นตัวทางเศรษฐกิจจากสถานการณ์โรคระบาด
ภูมิภาคนี้ ค่อย ๆ เติบโตและกลายเป็นตลาดที่สำคัญ ซึ่งหลาย ๆ แบรนด์ระดับโลกกำลังให้ความสนใจ
ข้อมูลโดยวิจัยกรุงศรี เผยว่า ประเทศในอาเซียนที่กำลังฟื้นตัว และมีการเติบโตทางเศรษฐกิจที่แข็งแกร่ง คือ อินโดนีเซีย ฟิลิปปินส์ และเวียดนาม
โดยได้รับปัจจัยบวกจากประชาชนที่เข้ารับวัคซีนในอัตราสูง และนโยบายสนับสนุนจากภาครัฐ ทำให้ความเชื่อมั่นและการบริโภคของภาคเอกชน ฟื้นตัวกลับมาได้เร็ว
อีกทั้งยังมีเม็ดเงินลงทุนโดยตรงจากต่างประเทศ (FDI) ไหลกลับเข้ามา และปัจจัยเสริมอื่น ๆ อย่าง การส่งออกที่ดีขึ้น, การเปิดประเทศเพื่อรับนักท่องเที่ยวจากต่างประเทศอีกครั้ง เป็นต้น
เมื่อตลาดอาเซียน โดยเฉพาะอินโดนีเซีย ฟิลิปปินส์ และเวียดนาม มีโอกาสทางธุรกิจมากมาย
จึงเป็นหมุดหมายในการขยายธุรกิจที่ผู้ประกอบการไทยไม่ควรมองข้าม
แต่อย่างที่รู้กัน การบุกตลาดต่างประเทศนั้น “ไม่ใช่เรื่องง่ายเลย..”
ดังนั้น เพื่อเพิ่มความมั่นใจในการขยายธุรกิจสู่อาเซียน 
กรุงศรี จึงพร้อมนำเสนอบริการด้านการเงินที่มีประสิทธิภาพสำหรับติดปีกช่วยธุรกิจไทย 
ให้สามารถบุกตลาดอาเซียนได้สำเร็จมากยิ่งขึ้น พร้อมช่วยเพิ่มศักยภาพให้เติบโตได้ในระดับสากล
แล้วทำไมต้องเป็น กรุงศรี ?
เพราะกรุงศรี เป็นสถาบันการเงินขนาดใหญ่ ที่ให้บริการทางด้านการเงินแบบครบวงจร แก่ทุกระดับกลุ่มลูกค้าตั้งแต่ รายบุคคล ผู้ประกอบการ SME จนถึงกลุ่มธุรกิจขนาดใหญ่
โดยตลอดระยะเวลาสิบกว่าปีที่ผ่านมา กรุงศรี  ได้ขยายธุรกิจและบริการในภูมิภาคอาเซียนอย่างต่อเนื่องเพื่อวางรากฐานการเป็นธนาคารแห่งภูมิภาค
ที่สำคัญ กรุงศรีเป็นบริษัทในเครือของ มิตซูบิชิ ยูเอฟเจ ไฟแนนเชียล กรุ๊ป (MUFG) กลุ่มสถาบันการเงินที่ใหญ่ที่สุดในญี่ปุ่น และหนึ่งในกลุ่มสถาบันการเงินชั้นนำระดับโลก ซึ่งมีประวัติศาสตร์การดำเนินธุรกิจอันยาวนานกว่า 360 ปี
ที่สำคัญ MUFG ยังมีความแข็งแกร่งด้านเครือข่าย เพราะมีสำนักงานราว 2,400 แห่ง ในกว่า 50 ประเทศทั่วโลก 
ทำให้มีความน่าเชื่อถือสูง และมีความเชี่ยวชาญอย่างลึกซึ้งในการทำธุรกิจกับตลาดระดับสากล
ด้วยวิสัยทัศน์ของกรุงศรี ที่ไม่หยุดนิ่งในการพัฒนาเทคโนโลยีและนวัตกรรมอยู่ตลอด เพื่อเป็นมากกว่าธนาคารทั่วไป และสามารถใช้เทคโนโลยีในการเชื่อมโยงและสร้างประสบการณ์ที่ดีให้แก่ลูกค้าได้
บวกกับการสนับสนุนเรื่องความเชี่ยวชาญ และเครือข่ายของ MUFG ที่มีกระจายอยู่ทั่วทั้งภูมิภาค
จึงสามารถนำเสนอโซลูชันทางการเงินและธุรกิจ ที่ตอบโจทย์ความต้องการของผู้ประกอบการไทย 
และช่วยสร้างโอกาสใหม่ ๆ ให้ธุรกิจได้ก้าวไกลต่อไปในอาเซียนอย่างมั่นคง
สำหรับกลยุทธ์ที่กรุงศรีใช้ เพื่อสนับสนุนให้ธุรกิจไทยเปิดประตูสู่ตลาดอาเซียน ที่ช่วยตอกย้ำความเป็นผู้เชี่ยวชาญระดับภูมิภาคนั้น เราสรุปมาให้ง่าย ๆ   คือ “รู้ ทำ ช่วย”
-  “รู้”
ด้วยประสบการณ์และความเชี่ยวชาญ ที่รู้จริงเกี่ยวกับภาพรวมเศรษฐกิจของอาเซียน และการดำเนินธุรกิจในตลาดนี้
ซึ่งนำไปสู่การวางกลยุทธ์และให้คำปรึกษา ที่ช่วยนักธุรกิจและสตาร์ตอัปไทย สร้างความได้เปรียบทางการแข่งขัน และคว้าโอกาสในความเป็นไปได้ต่าง ๆ ที่ซ่อนอยู่
-  “ทำ”
สร้างสรรค์ผลิตภัณฑ์และบริการทางด้านการเงินต่าง ๆ ที่ช่วยให้การทำธุรกรรมในต่างแดน เป็นไปอย่างสะดวก รวดเร็ว และปลอดภัย 
รวมถึงขยายบริการและโซลูชันทางการเงิน ผ่านความร่วมมือกับเครือข่ายของ MUFG และพันธมิตรธนาคารท้องถิ่นในประเทศต่าง ๆ
-  “ช่วย”
เชื่อมไทยขยายธุรกิจไปอาเซียน ผ่านการให้บริการต่าง ๆ เช่น Business Matching, เชื่อมต่อโครงข่ายธุรกรรมการชำระเงินระหว่างประเทศ, พัฒนาโซลูชันทางการเงิน, Business Advisory Across ASEAN
แล้วกรุงศรี จะช่วยธุรกิจไทยบุกตลาดอาเซียนเพื่อขยายธุรกิจ ได้อย่างไร ?
กรุงศรี เน้นเข้าไปช่วยให้การทำธุรกิจและทำธุรกรรมการเงินข้ามประเทศ มีความสะดวกและง่ายดายยิ่งขึ้นผ่าน 3 บริการหลัก คือ
1. บริการที่ปรึกษาทางธุรกิจ
บริการที่ปรึกษาทางธุรกิจอย่างมืออาชีพ โดยกรุงศรีทำงานร่วมกับธนาคารพันธมิตรในภูมิภาคอาเซียนในเครือข่ายของ MUFG 
ให้บริการที่ปรึกษาผ่านการนำเสนอข้อมูลจากความเชี่ยวชาญด้านอาเซียน ที่จะช่วยยกระดับการทำธุรกิจตลอดห่วงโซ่คุณค่า
ประกอบไปด้วย บริการ Cross-border Value Chain Advisory จากทีมงานผู้เชี่ยวชาญ ที่ให้คำแนะนำแก่ธุรกิจที่กำลังมองหาลู่ทางในการขยายธุรกิจไปต่างแดน 
พร้อมด้วยองค์ความรู้ โซลูชันใหม่ ๆ มาเพิ่มประสิทธิภาพการทำธุรกิจ
และ Value Chain Solutions ที่ช่วยให้การดำเนินธุรกิจในต่างแดน “เป็นเรื่องที่ง่ายยิ่งขึ้น”
2. การโอนเงินระหว่างประเทศแบบทันที
จากความร่วมมือกับธนาคารพันธมิตรท้องถิ่น อย่างที่อินโดนีเซียและเวียดนาม
ปัจจุบัน กรุงศรี มีบริการโอนเงินระหว่างธนาคารได้ทันที โดยไม่จำเป็นต้องผ่านตัวกลาง 
ซึ่งทำให้การชำระเงินและการโอนเงินระหว่างประเทศ มีความง่ายดายและสะดวกยิ่งขึ้น
3. การชำระเงินระหว่างประเทศผ่าน QR Code
กรุงศรีได้นำรูปแบบการสแกนชำระเงินผ่าน QR Code บนแอปพลิเคชัน KMA ที่ใช้งานกันอย่างแพร่หลายในประเทศไทย 
มาให้ลูกค้าได้ใช้งานแล้วในประเทศญี่ปุ่น สิงคโปร์ เวียดนาม และอินโดนีเซีย
นอกจากบริการที่พูดไปแล้ว กรุงศรียังช่วยสนับสนุนลูกค้า ขยายธุรกิจออกไปนอกประเทศไทย ผ่านเครือข่ายธนาคารในอาเซียนอีกด้วย เช่น
- กัมพูชา
 
ธนาคาร Hattha Bank ซึ่งเป็นธนาคารในเครือกรุงศรี ได้นำเสนอบริการ Thai Desk เพื่ออำนวยความสะดวกให้กับลูกค้าธุรกิจที่วางแผนขยายกิจการในกัมพูชา
รวมถึงเปิดให้บริการโอนเงินแบบเรียลไทม์จากกัมพูชา ไปยังธนาคารกรุงศรีฯ ในประเทศไทย
- เวียดนาม
กรุงศรี กำลังอยู่ในขั้นตอนสุดท้ายของการรับอนุมัติจากหน่วยงานที่เกี่ยวข้อง ให้สามารถโอนธุรกิจทุนก่อตั้งของ SHB Finance จำนวน 50% ไปยังกรุงศรีในปีแรก และที่เหลืออีก 50% ในอีกสามปีให้หลัง
ปัจจุบัน SHB มีบริการสินเชื่อส่วนบุคคล และมุ่งเน้นด้านสินเชื่อดิจิทัลผ่านแอปพลิเคชันบนโทรศัพท์มือถือ 
พร้อมแผนงานที่จะเปิดตัวบัตรเครดิตในเร็ว ๆ นี้ เพื่อให้สอดรับกับการใช้จ่ายในกลุ่มลูกค้าบุคคลที่มีการเติบโตสูง
- ฟิลิปปินส์
 
กรุงศรี มีบริการสินเชื่อส่วนบุคคล สินเชื่อคาร์ ฟอร์ แคช (Car4Cash) และสินเชื่อสำหรับรถมอเตอร์ไซค์ ร่วมกับ SB Finance
รวมถึงแอปพลิเคชัน Zuki ที่ช่วยให้ลูกค้าสามารถสมัครขอสินเชื่อได้โดยตรงจากแอป เมื่อจะซื้อสินค้าต่าง ๆ เช่น รถมอเตอร์ไซค์
- อินโดนีเซีย
กรุงศรี ร่วมกับ Bank Danamon เชื่อมต่อ API ช่วยให้สามารถโอนเงินระหว่างกันได้ทันที โดยไม่ต้องผ่านตัวกลาง และการสแกนชำระเงินข้ามประเทศผ่าน QR Code
- สปป.ลาว 
กรุงศรีมีสาขาของธนาคารซึ่งตั้งอยู่ที่เวียงจันทน์ สามารถช่วยอำนวยความสะดวกให้กับธุรกิจไทยหรือคู่ค้าธุรกิจที่มีสำนักงานอยู่ใน สปป.ลาว ผ่านหลากหลายบริการ เช่น Krungsri Internet Banking Laos ที่ออกแบบมาสำหรับลูกค้าประเภทนิติบุคคล ใน สปป.ลาว ซึ่งเอื้อต่อการทำธุรกิจระหว่างประเทศ
หากเป็นการโอนจากธุรกิจไทยสามารถเลือกใช้บริการ Krungsri-LDB Global Transfer ผ่านแอป Krungsri Biz Online (KBOL) ที่ช่วยให้ผู้ประกอบการทั้ง SME และธุรกิจขนาดใหญ่ในไทย และ สปป.ลาว สามารถทำธุรกรรมได้อย่างรวดเร็ว
สรุปแล้ว การเข้าไปศึกษาและบุกตลาดในอาเซียน อย่างอินโดนีเซีย ฟิลิปปินส์ และเวียดนาม
เป็นโอกาสที่พลาดไม่ได้สำหรับผู้ประกอบการไทย ที่ต่อจากนี้ไปนับได้ว่าเป็นอีกหนทางสำหรับการขยายธุรกิจ และ กระจายความเสี่ยง ที่เป็นไปได้ด้วยความมั่นใจยิ่งขึ้นภายใต้การสนับสนุนจากกรุงศรีในฐานะพันธมิตรและที่ปรึกษาด้านการเงินที่เชื่อมั่นได้ เพราะไม่ว่าการเดินทางบนถนนสายธุรกิจจะไม่ราบเรียบ หรืออาจมีหลงทางไปได้บ้าง แต่
คงจะดีกว่า หากเรามีเพื่อนที่ชำนาญเส้นทาง และมากด้วยประสบการณ์
อย่างกรุงศรี มาร่วมเดินทางไปกับเรา เพื่อไปสู่จุดหมายแห่งความสำเร็จได้อย่างที่ตั้งไว้